Ľ. Vážny, poslanec: (2004-10-27):
Veľmi stručne naznačím problémy, ktoré vidím v tomto návrhu zákona. Budem ich zaradom hovoriť. Podľa môjho názoru je nevhodné, možno až protiústavné deliť nevysporiadaný majetok a súčasná Slovenská správa ciest ho má pomerne veľa, lebo cca 40 % diaľnic nemá list vlastníctva a cca 30 % diaľnic a pozemkov pod diaľnicami je nevysporiadaná. Toto je vážny problém, s ktorým sa musíme zaoberať a ktorý sme v návrhu zákona obišli len veľmi jednoduchou formuláciou. Ďalší problém je, že Slovenská správa ciest disponuje takzvaným nezaradeným majetkom, ktorý sa potuluje medzi rozostavanými stavbami, ukončenými stavbami a nezaradenými. V účtovníctve ho hodnotia až 58 miliárd Sk, čo je zase ďalší veľmi veľký problém a neviem sám, ako sa to podľa nového zákona bude riešiť, lebo tento zákon to nerieši. Ďalší problém sú vyporiadané, vlastné vysporiadanie v týchto investíciách aj tohto majetku, pretože zákon v § 6 ods. 2 hovorí, že nová diaľničná spoločnosť je povinná vysporiadať tento majetok, ktorý je nevysporiadaný, nie je tam síce časové ohraničenie, ale podľa mojich zistení tento nevysporiadaný majetok, jeho cena v trhovej hodnote sa pohybuje v rozmedzí od 2,5 do 3 miliárd korún a zatiaľ ani náznakom tento zákon nepovedal, za aké peniaze sa vlastne ten majetok vysporiada. To znamená, je tu ďalší vážny problém, ktorý ukladáme do vienka tej diaľničnej spoločnosti, ale finančné krytie na tento záväzok zatiaľ neriešime. Ďalší problém je to, že základná idea zákona, že bez štátnych záruk prídu na slovenské diaľnice podniky a zahraniční investori, je podľa mňa scestná a jednoducho ekonomicky to nemôže vyjsť, pretože tí zahraniční investori, či už budú na základe koncesie alebo úverom vstupovať do tohto problému, myslím si ja, že bez tých štátnych záruk alebo štátnych úverov sa nepohnú, hoci teda predkladateľ nám viackrát deklaroval, či už na výbore tak aj v iných rozhovoroch, že ambíciou tohto zákona je, aby sme sa vedeli hýbať a postupovať vo výstavbe diaľnic bez štátnych záruk a bez štátnych úverov. Je tu problém ešte štrukturálnych fondov. Tento zákon hovorí, že do novej diaľničnej spoločnosti, ktorá vymedzuje prioritný infraštruktúrny majetok ako základný kapitál tej novej diaľničnej spoločnosti, môže vstúpiť aj iný cudzí investor, kapitálovo, ale tu zase narážame na problém a rozporuje si tento zákon v tom, že jednoducho nebudeme môcť čerpať štrukturálne fondy ani kohézny fond Európskej únie, ktoré neprispievajú súkromným spoločnostiam a, samozrejme, nová diaľničná spoločnosť sa vstupom súkromného kapitálu stane súkromnou spoločnosťou, kde bude veľmi komplikovaný proces budovania diaľnic pomocou štrukturálnych fondov a, samozrejme, tento zákon s touto pomocou uvažuje v plnom rozsahu. Ďalší problém, spoplatnenie ciest I. triedy tento zákon nerieši. Na Slovensku spoplatňujeme diaľnice a rýchlostné cesty, ale zároveň spoplatňujeme aj cesty I. triedy pre nákladnú dopravu. Tento zákon vôbec nerieši, ako ďalej budeme postupovať v spoplatnení ciest I. triedy, respektíve ak spoplatníme cesty I. triedy, mali by sa peniaze z toho spoplatnenia určovať na údržbu a aj výstavbu ciest I. triedy a nemali by byť čerpané na diaľnice, pretože týmto zákonom sme chceli zadefinovať a presne vymedziť tie chlieviky, finančné, a finančné toky, ktoré sa nám zdali byť veľmi neprehľadné v takom celom balíku, akým je štátny rozpočet. Čiže bude diskriminačné voči triedam a cestám I. triedy, keď budeme tieto cesty spoplatňovať a peniaze, ktoré vyberieme za ich užívanie, nebudeme zmysluplne preinvestúvať na cestách I. triedy. Ďalším problémom je možno až nevhodný a nekontrolovateľný rast poplatkov za diaľnice, určite ste už vnímali a cez médiá avizované zvýšenie poplatkov, ktoré takisto spoločnosť by nemala absorbovať len tak jednoducho, avšak budeme my platiť, je tu ešte moment zníženia využívania diaľnic, keď sa poplatok zvýši, hoci zase je to veľmi ťažké tento problém rozlúsknuť, lebo bez navyšovania ciest bude veľmi problematické získať toho iného súkromného investora, ale tie poplatky by tiež nemali byť nekontrolovateľne navyšované a zaťažíme zase už aj tak, dovolím si tvrdiť, zbedačovaný národ, ktorý tie diaľnice využíva. Ďalší problém vidím v tom, že vstupom súkromného, základnou ambíciou tohto zákona je uzatvoriť kontrakt na to, aby sme zobrali, aby tá diaľničná spoločnosť vedela zobrať úver a, samozrejme, tento úver, myslím si, že nebude ľahké zobrať, prečo teda predkladateľ dodnes nepredložil nejaké rámcový kontakt alebo zmluvu o budúcej zmluve, že sa zaväzuje nejaká zahraničná banka alebo nejaký iný zahraničný subjekt, finančná skupina, že vstúpi na Slovensko so svojím kapitálom a že mu stačí tých 1,5 miliardy, ktoré sa vyberú na diaľničných známkach, ktoré, samozrejme, budú mať narastajúcu tendenciu. Ďalší problém tohto zákona, vidím, že ani obchodno-finančný plán nebol stanovený tak, ako si myslím, že by mal byť stanovený. Táto spoločnosť bude disponovať ročne 15 až 20 miliardami korún. Pre rok 2005 sa uvažuje, že jej pretečie cez prsty 18 miliárd Sk, čo je pomerne významný balík, a nebol stanovený obchodno-finančný plán na takej úrovni, aby sa dalo vedieť posúdiť, či táto spoločnosť bude zodpovedne narábať s týmito prostriedkami a či tie zámery sú zmysluplné a či vôbec budeme vedieť postupovať vo výstavbe diaľnic tak, ako tento zákon si predsavzal. Chcem povedať len to, že dnes na Slovensku, keď si podnikateľ chce zobrať 500 000 milión korún úveru, musí stanoviť hodný podnikateľský zámer, musí ho stanoviť na desať rokov. Musí mať jasne „zadeklarované“ výnosy, jasne „zadeklarované“ náklady, jasne „zadeklarované“, aká je cena tých peňazí, ktoré si požičiava, a tuto sme dostali iba takú jednoduchú tabuľku, o ktorej zase by bolo dlho možné diskutovať, či bude výnos tých diaľničných nálepiek taký, aký je tam povedaný, či ten úver bude poskytnutý taký ako treba. Jednoducho spochybňujem aj to, že ten podnikateľský zámer alebo ten obchodno-finančný plán, ktorá táto diaľničná spoločnosť chce mať, nebol určený tak, ako by mal byť presne a tak ako má byť presne určený u tej firmy, u toho drobného živnostníka, u tej drobnej fyzickej osoby, ktorá si berie milión korún úveru a tu na druhej strane máme 18 miliárd, s ktorými tá spoločnosť bude narábať, a nevieme ani, ako tie peniaze sa budú pohybovať. Ďalší problém je, že stále hovoríme aj v koalícii, že máme pomerne slabý dosah na stopercentné akciovky štátu, jednoducho, že je ťažkopádny mechanizmus pri porušení niektorých ustanovení, výmeny tých pracovníkov alebo postihu tých pracovníkov a tuto ideme založiť a jednoducho bude veľmi problematické kontrolovať tú spoločnosť v takom rozsahu a v takom čase, ako by sme chceli, a mám vážnu obavu, že vytvoríme druhé Slovenské aerolínie, ktorými potom budeme sa tu za dva roky vážne zaoberať, čo vlastne s nimi, a bude tam na to naviazané pomerne vysoké, neefektívne preinvestované peniaze. Všetko to vyplýva z toho, podľa môjho názoru, že nie je zadefinovaná v Národnej rade Slovenskej republiky, ani vo vláde, štátna koncepcia štátnej dopravnej politiky, ktorá by vedela presne vymedziť a presný postup stanoviť a jednoducho, ktorá by aj odstránila tie nedostatky, aby sme sa nedostali zase k tým Slovenským aerolíniám. Dnes som čítal v médiách, alebo včera, prepáčte, že odpoveď na ministra Mikloša, pretože je drahá výstavba diaľnic na Slovensku, je to, že pán generálny riaditeľ Slovenskej správy ciest povedal, že preto je drahá, pretože obce si kladú neprimerané podmienky. Možnože aj to je, ale to je absolútny nezmysel, my sa pozeráme, či bolo ihrisko, nútené futbalové ihrisko muselo byť preložené v nejakých Ladciach, tak to ihrisko stojí možno 400 000, možno 600 000 a ten generálny riaditeľ poukazuje na tento problém, ale nevidí problém ten, že obstarávanie týchto stavieb máme podľa projektu pre stavebné povolenie, prečo to neobstarávame podľa realizačného projektu, pretože stupeň projektu pre stavebné povolenie je na nízkej úrovni a potom tam vznikajú veľmi veľké problémy. Nevidí problém, že ten istý generálny riaditeľ podpísal možno 100 dodatkov, ktoré navyšujú o 100 miliónov Sk hociktorý úsek diaľnic a jednoducho tu sa ideme vyhovárať na nejaké futbalové ihrisko, to je absolútne neprípustný argument. Ešte by som mohol dlhšie hovoriť, ale sú aj iné problémy, ja neviem, v tej cene diaľnic, ale to treba analyzovať. Myslím si, že aj ministerstvo, aj Slovenská správa ciest by sa mala ozaj vážne zaoberať kvalitou stavebného dozoru a kvalitou inžinierskej a investorskej prípravy týchto diaľnic, aby nám to neušlo tak, ako uchádza momentálne. V zákone, ďalší problém, chýba mi to, čo som spomenul, že je ťažkopádny mechanizmus kontroly a chýbajú mi tam ešte nejaké poistky, ako bude vedieť ministerstvo a vláda okamžite, promptne reagovať, keď zistí, že v tejto spoločnosti nastali problémy, keď zistí, že tých 18 miliárd, ktorými ročne táto spoločnosť bude disponovať, sú vynakladané neefektívne. Chcem ešte podotknúť to alebo zdôrazniť to, že výbor pre hospodárstvo, privatizáciu a podnikanie neprijal platné uznesenie. To tiež svedčí o niečom, prečo neprijal, že tam teda v tom vývoji nastali nejaké problémy, preto sa mi zdá, že bolo by treba tento zákon ešte nejako lepšie prežuť, lepšie sa tým zaoberať, odstrániť tam tých zopár problémov, ktoré som ja nastolil, ale možno vzniknú ešte aj ďalšie, keby sme sa tým zaoberali do takej hĺbky a s takou vážnosťou, akú tá nová diaľničná spoločnosť má. Tá nová diaľničná spoločnosť nás musí presvedčiť tým svojím obchodno-finančným plánom, že je životaschopná, inak za rok, za dva budeme riešiť v tomto štáte ďalšie dlhy a ďalšie nevysporiadané záväzky a potom neviem čo, ktoré v konečnom dôsledku, samozrejme, zaplatí štát. Nechcem, aby sme, lebo už tu taká eufória nastávala, že Vážny je proti zákonu a teraz nebudeme mať 4 miliardy v tej našej skladačke na rok 2004. Nechcem, aby sme stratili 4 miliardy, chcem, aby sme postavili zákon, ktorý bude realizovateľný, splniteľný a ktorý bude slúžiť ako dobrý rámec na to, lebo keď tento zákon zadefinujeme, tak aby slúžil ako vhodný rámec na to, aby sme tie diaľnice dobudovali. Bojím sa len toho, že my pod týmto zákon vec spustíme a za dva - tri roky zistíme, že to nie je vhodné, a ostanú dlhy na štáte a aj výstavba diaľnic a rýchlostných ciest pôjde opačným tempom, to znamená, zastaví sa, pretože zlé zmluvy budú a budú problémy okolo výstavby ako takej. Chcem preto zdôrazniť, že mojím zámerom je, aby sme posunuli výstavbu diaľnic a rýchlostných ciest na oveľa razantnejšie termíny, ako predkladá, alebo minimálne na tie termíny, ako je zmyslom vlády, a preto si myslím, že by mal byť tento zákon o diaľničnej spoločnosti realizovaný a pripravený podstatne kvalitnejšie. Preto aj navrhujem, aby, ako procedurálny návrh, aby tento zákon vrátený navrhovateľovi na dopracovanie, aby sa „dopracovateľ“ zaoberal tými pripomienkami, ktoré som tu predniesol, a aby pripravil legislatívny rámec lepší, aby sme v prvom rade všetci presvedčili, že nám treba takúto diaľničnú spoločnosť, že tá spoločnosť bude životaschopná aj bez štátnych úverov a bez štátnych záruk, čo je podľa mňa jedným základným problémom tejto spoločnosti, a potom, ak sa o tom presvedčíme, tak takýto zákon a takúto spoločnosť pustíme a nech tá spoločnosť funguje, ale na základných a lepších princípoch zákonných, ako má teraz. V prípade, že neprejde tento môj procedurálny návrh, predkladám vám, vážené kolegyne a kolegovia, ešte môj pozmeňujúci a doplňujúci návrh k tejto tlači, ktorého základným zmyslom je to, aby sme si zdôraznili to, čo vždy predkladateľ, aj vláda, aj mne osobne včera pán podpredseda vlády Mikloš tvrdil, že táto spoločnosť bude narábať výlučne s dotáciami štátu a výlučne bez štátnych garancií a bez štátnych úverov, preto ten pozmeňujúci návrh musím veľmi rýchlo predniesť, ale jeho základným zmyslom je to, čo hovorím. Čiže pozmeňujúci a doplňujúci návrh poslanca Vážneho k tlači 796, to znamená...